MTI ชูออนไลน์เซอร์วิส “Smile over Trouble” สะดวกเร็วทันใจ
MTI ชูออนไลน์เซอร์วิส "Smile over Trouble" สะดวกเร็วทันใจ
MTI ชูออนไลน์เซอร์วิส "Smile over Trouble" สะดวกเร็วทันใจ
26 ม.ค. 2564

นางนวลพรรณ ล่ำซำ กรรมการผู้จัดการ และประธานเจ้าหน้าที่บริหาร บริษัท เมืองไทยประกันภัย จำกัด (มหาชน) หรือ MTI เปิดเผยว่า ปี 63 ที่ผ่านมานั้นเราทุกคนล้วนแล้วแต่ต้องเจอกับสถานการณ์ที่ยากจะหลีกเลี่ยงได้ และเมื่อเริ่มต้นปี 64 ได้ไม่กี่วันยอดผู้ติดเชื้อโควิด-19 ในประเทศไทยยังคงเพิ่มขึ้นอย่างต่อเนื่องและยากต่อการควบคุมได้ในเร็ววัน เมืองไทยประกันภัยได้เล็งเห็นว่า การให้บริการผ่านระบบออนไลน์ก็เป็นสิ่งหนึ่งที่จำเป็นต่อลูกค้า จึงได้พัฒนาระบบออนไลน์เซอร์วิสนี้ให้ตอบโจทย์กับการใช้ชีวิตลูกค้าในปัจจุบันมากยิ่งขึ้น โดยสร้างช่องทางการบริการที่หลากหลาย เน้นสะดวก รวดเร็ว ทันใจ และง่ายต่อการใช้งานได้มากยิ่งขึ้น”
สำหรับรายละเอียดการให้บริการผ่านช่องทางออนไลน์แอพพลิเคชั่น “MuangThai Friends” กับแอพพลิเคชั่นตัวเดิมที่ถูกพัฒนาบริการขึ้นมาใหม่ ทำให้หมดปัญหาการพกบัตรประกันตามไปทุกที่ด้วยบริการในรูปแบบ Virtual Card และยังสามารถตรวจสอบกรมธรรม์ สถานะความคุ้มครอง วงเงินคงเหลือ ติดตามผลการเคลม ซื้อผลิตภัณฑ์ประกันภัยอื่น ๆ เพิ่มเติม ค้นหาและนำทางไปยังโรงพยาบาล อู่/ศูนย์ ที่อยู่ใกล้ ๆ ทั้งยังมีพรีวิลเลจมอบสิทธิประโยชน์ให้สำหรับสมาชิกส่วนลดร้านอาหาร ร้านค้า โรงแรม พิเศษมากกว่า 100 ร้านค้า ผ่านแอพเดียวคลิก “MuangThai Friends”  http://onelink.to/m54yqg
การติดต่อแจ้งอุบัติเหตุรถยนต์และบริการเคลมประกันรถยนต์แบบใช้ชีวิตได้ง่ายขึ้นด้วยแอพพลิเคชั่น MuangThai Claim Di และบริการเคลมประกันสุขภาพและประกันภัยอุบัติเหตุส่วนบุคคล สามารถติดต่อ Call Center 1484 สำหรับช่องทางบริการลูกค้าสัมพันธ์ สามารถติดต่อได้ที่ [email protected] mtifriend , Facebook : MuangThai Insurance หรือเว็บไซต์ www.muangthaiinsurance.com
“เพื่อเป็นการสร้างความอุ่นใจให้ลูกค้าในช่วงระยะที่การแพร่ระบาดของเชื้อไวรัสโคโรนา (โควิด-19) เมืองไทยประกันภัยจึงเร่งพัฒนาระบบขั้นตอนการแจ้งเคลมประกันภัยอื่น ๆ ให้ครบวงจรและตอบโจทย์มากยิ่งขึ้น เพื่อให้ลูกค้าเมืองไทยประกันภัยสามารถใช้งานเคลมประกันภัยได้ง่ายขึ้นบนแพลตฟอร์มออนไลน์ เพื่อลดขั้นตอนการติดต่อของลูกค้ากับบริษัทฯ จะทำให้ช่วยลดความเสี่ยงในการเดินทางและการสัมผัสของลูกค้าได้มากยิ่งขึ้น” นางนวลพรรณ กล่าว